cyanic-selkie/wikianc huggingface dataset:
Mapo doufu
Utenfor Kina nedtones gjerne rettens karakteristiske styrke. Tradisjonelt er den imidlertid svært skarp, og forårsaker vanligvis både sterk svettedannelse samt en svært varm følelse i magen.
Doufu inntar forøvrig en helt spesiell plass i den turbulente politiske kampen mellom kommunister og nasjonalister i Kina før 1949. Fire uker før han ble henrettet av soldater fra nasjonalisthærens trettisjette divisjon den 18. juni 1935, skrev den tidligere lederen for Kinas kommunistiske parti, Qu Qiubai, et avskjedsbrev til sine kamerater som han avsluttet med de bevingede ord: «Kinesisk tofu er en annen sak som er best i verden og som smaker veldig godt. Farvel!»
Saksfjorden
På det dypeste er fjorden 21 meter, ved munningen.
Glücksburg
Glücksburg (dansk og norsk også Lyksborg og Glycksborg) er en liten by i nærheten av Flensburgfjorden ved Flensburg i Nord-Tyskland. Det greske (fra 1863), danske (fra 1864) og norske (fra 1905) kongehuset stammer fra dette området og kaller seg Glücksburg. Huset Glücksburg er egentlig en gren av huset Oldenburg. Byen hadde 5945 innbyggere ved utgangen av 2006, og har fremdeles en dansktalende minoritet.
Saksfjorden
Det er ingen bosetninger ved fjorden.
Glücksburg
Slottet
1544 nedla kong Christian III cistercienserklosteret Ryd som var blitt grunnlagt i 1209, og ga området til sin halvbror, den holstenske hertug Hans den eldre. Denne ga i 1581 området videre til sin nevø Hans den yngre av Sønderborg. Klosteret ble revet ned, og i desember 1582 begynte han byggingen av slottet, blant annet med hjelp av klosterets byggestener. Bygningsarbeidene pågikk i fire år.
Glüksborgslekten døde ut i 1779, og slottet kom i Frederik VIs eie, men i 1825 overdro han det til hertugen av Slesvig-Holsten-Sønderborg, prins Vilhelm, hvis sønn Christian ble stamfar til flere europeiske kongehus, og gikk under navnet Europas svigerfar.
I desember 1961 oppdaget slottsherren Prins Friedrich Ferdinand til Schleswig-Holstein-Sonderburg-Glücksburg det tidligere Ryd klosters fundamenter, i forbindelse med en tømming av den kunstige dammen. Det ble foretatt prøveutgravinger, hvor man fant både murverk og graver med velbevarte lik fra middelalderens cisterciensermunker.
965 Angelica
965 Angelica er en hovedbelteasteroide. Den ble oppdaga den 4. november 1921 av Juan Hartmann fra La Plata Astronomical Observatory i La Plata Observatory. Den er oppkalt etter Hartmanns kone Angelica Hartmann.
Daniele Caramani
Daniele Caramani (født 26. juni 1968 i Milano) er en sveitsisk-italiensk statsviter.
Caramani er utdannet ved Universitetet i Genève der han tok mastergraden i statsvitenskap i 1991. Han tok i 1997 doktorgraden ved European University Institute i Firenze. Fra 1991 til 1994 var Caramani universitetslektor ved Universitetet i Genève. Etter avlagt doktorgrad var han fra 1996 til 1998 tilknyttet Universitetet i Mannheim som forsker. I 1998 ble Caramani førsteamanuensis ved Universitetet i Firenze, en stilling han innehadde til 2002. Fra 200 til 2002 var han samtidig Vincent Wright Fellow i sammenlignende politikk ved European University Institute. Etter årene i Firenze vendte Caramani tilbake til Universitetet i Mannheim, nå som professor fram til 2004. Caramani ble deretter professor i sammenlignende politikk og metode ved Universitetet i Birmingham der han ble til 2005. Han innehar nå læresetet i sammenlignende politikk ved Universität St. Gallen.
Caramanis forskningsinteresser befinner seg i skjæringsflaten mellom sammenlignende politikk og europeisk integrasjon og retter seg mot valg og partier, statsdannelse og nasjonsbygging, demokratisering og reginalisering. I 2002 oversatte Caramani Stein Rokkan til italiensk under tittelen Stato, Nazione e Democrazia in Europa. Han har videre utgitt et omfattende verk om europeiske valg, Elections in Western Europe since 1815: Electoral Results by Constituencies, samt om European regions: the territorial structure of Europe since 1870, begge viktige kilder til empirisk materiale om europeisk politikk. I 2005 utga Caramani boken Cultural Diversity and European Integration.
Caramani ble i 2004 hedret med Stein Rokkan-prisen for sin bok The Nationalization of Politics.
Olympiastadion (Berlin)
Olympiastadion er et sportsstadion i ortsteilen Westend i bydelen Charlottenburg-Wilmersdorf i Berlin, og rommer 74 649 tilskuere etter ombyggingen i 2004. Det har vært to stadioner på stedet, et som ble bygget til de avlyste olympiske leker i 1916 av Otto March, den neste ble bygget av sønnen Werner March til sommerlekene i 1936.
Olympiastadion er fredet.
Historie
Før de olympiske leker i 1936 ble dagens Olympiastadion med Olympischer Platz bygget. Under andre verdenskrig tok bygningen lite skade og de britiske okkupasjonsstyrkene brukte det som hovedkvarter fram til 1994.
Fotball
Bortsett fra bruk til olympiske leker, har stadionet en sterk fotballtradisjon som hjemmebane for Hertha Berlin og arena for den tyske cupfinalen. 3 kamper ble spilt her under fotball VM i 1974. Stadionet ble totalrenovert og stod ferdig i 2004 foran fotball-VM i 2006, da seks av kampene (inkludert finalen) ble spilt på Olympiastadion.
Finalen i Mesterligaen 2014/2015 mellom Juventus og FC Barcelona ble spilt på Olympiastadion 6. juni 2015.
Friidrett
VM i friidrett 2009 og EM i friidrett 2018 ble arrangert på Olympiastadion.
Anniken
Anniken er en opprinnelig lavtysk variant av det tyske navnet Anneken som er en diminutiv av kvinnenavnet Anna, det vil si «lille Anna». Navnet Anna er avledet av Hannah som har opprinnelse i det hebraiske ordet for «gunst» eller «nåde», channah.
Utbredelse
Anniken er et nokså sjeldent navn som er svært lite utbredt utenfor i Norge. I nyere tid har Anniken vært svært sjeldent som døpenavn i Norge før ca. 1940. Det hadde størst popularitet på 1980- og 1990-tallet.
Tabellen nedenfor gir en detaljert oversikt over populariteten til fornavnet Anniken i noen av de landene hvor statistikk er tilgjengelig.
Formofoss stasjon
Formofoss stasjon er en jernbanestasjon på Nordlandsbanen i Grong i Trøndelag. Den ble åpnet 1929 da Nordlandsbanen ble åpnet til Grong. Stasjonen ble ubetjent 1987, og 1989 nedgradert til lastespor. Etter at det var planlagt å oppgradere stasjonen til tømmerterminal har dette blitt realisert.
Kim André Fremming
Kim André Fremming (født 28. oktober 1987 i Kongsvinger) er en profesjonell ishockeyspiller som spiller for Kongsvinger Knights sitt A-lag.
Spillerstatistikk
Oppdatert 19. juni 2015:
Oxyzethus
Oxyzethus er en slekt av små, rødlige eller brunlige køllebiller.
Utbredelse
Slekten er beskrevet fra Den demokratiske republikken Kongo.
En rose er utsprungen
«En rose er utsprungen» er bokmålsnavnet på den katolske tyske julesalmen «Es ist ein Ros entsprungen» fra ca. 1587. Melodien er en tysk folketone fra 1400-tallet, muligens enda noe eldre. Tidligere valgte enkelte i norden å tolke teksten i lys av bibelens tekst gjengitt i Jesaja 11,1: En kvist skal skyte opp fra Isais stubbe, og et skudd skal spire fram fra hans røtter... En langt mer logisk slutning er imidlertid at teksten referer til julerosen (helleborus) som blomstrer fra desember og framover. Den var antakelig ikke så vanlig i Norge som i Tyskland de siste århundrene, noe som igjen ser ut til å ha medført en tolking basert på ovennevnte bibeltekst.
Historie
Sangen ble publisert første gang i 1582 (eller 1588, omtvistet) i Gebetbuchlein des Frater Conradus da som en 19 strofer lang katolsk hymne. Troligt har den sn opprinnelse i Trier der en munk på juleaften skal ha sett en blommstrende rose under en tur i skogen. Denne tok han sån med seg til kirken og plasserte i en vase på alteret ved jomfru Maria. Den ble senere publisert med 23 vers i 1599 i Alte Catholische Geistliche Kirchengeseng, Köln år 1599, i Speirschen Gesangbuch i 1600 samt med seks strofer i Catholische Geistliche Gesange år 1608.
Den ble på protestantisk mark endret litt på og arrangert av Michael Praetorius i 1609. Det er tekstlige variasjoner mellom alle versjonene - den protestantiske bærer preg av teologisk begrunnet retusjering av noe av språket vedrørende jomfru Maria. I den katolske var og forblir Maria ren jomfru; in den lutherske var hun ren jomfru.
Mediemållaget
Mediemållaget er et yrkesmållag i Noregs Mållag. Det ble etablert 3. november 1977. Mediemållaget står bak medieprisen Nynorsk redaktørpris som har blitt utdelt siden 2004. Fra og med høsten 2008 arrangerer Mediemållaget Dei nynorske mediedagane.
Mediemållaget har vært i vekst på 2000-tallet, og hadde i 2010 mer en hundre medlemmer. Styreleder er Berit Rekve.
Algerie under Afrikamesterskapet i friidrett 2022
Algerie deltok under Afrikamesterskapet i friidrett 2022 (utendørs) fra 8. til 12. juni 2022 i Saint Pierre på Mauritius.
Nico Brina
Nico Brina (født 29. september 1969 i Biel/Bienne) er en sveitsisk pianist og sanger innenfor sjangrene boogie-woogie, blues og rock & roll.
Brina startet sin musikalske karriere tidlig på 1980-tallet og var med på å grunnlegge rock & roll-bandet Jive Boys i 1984. Mot slutten av tiåret ble Brina soloartist og fremførte egenprodusert materiale innenfor blues og boogie-woogie på piano. Han fikk selskap av flere trommeslagere, blant annet Charlie Wiebel, Tobias Schramm og østerrikeren Thomas Fahrer, som sammen spilte duokonserter både i Europa og resten av verden.
I 1995 ble Brina tildelt den sveitsiske underholdningsprisen Prix Walo for sitt virke, og året etter ble han registrert i Guinness rekordbok som spiller av verdens raskeste boogie-woogie med sin låt «High Speed Boogie». Hans femte studioalbum Born To Be A Boogieman kom ut i 2003, og var dedisert til hans da 20 år lange karriere.
Bimini
Bimini (Bi-mini), betyr «Mor til mange vann», og er et begrep tainoene bruker om Karibien. Det er også et tidligere navn for delstaten Florida i USA.
Bimini er et distrikt i Bahamas, og er en øygruppe. De største øyene er Nord-Bimini og Sør-Bimini. Nord-Bimini er ca. 11 km lang og 210 meter bred. Denne øya har et tettsted som kalles Alice Town. Sør-Bimini har en flystripe og to hoteller.
Bimini ligger rundt 80 km øst for Fort Lauderdale i Florida, og er det punktet i Bahamas som er nærmest USAs fastland.
Bimini er også kjent for fisking, og mange fra Florida pleier å reise over med båt for å fiske og oppdage nattelivet på øya.
European University Institute
European University Institute (EUI), norsk: Det europeiske universitetsinstituttet, er et forskningsuniversitet i Firenze.
Universitetet ble grunnlagt i 1972 av de seks opprinnelige medlemslandene i det som nå er EU. Institusjonens formål er å drive forskning på høyt nivå samt gi utdanning på høyeste nivå. EUI har dermed doktorgradsprogrammer som en del av sin utdanningsvirksomhet, bortsett fra innen rettsvitenskap der EUI også gir mastergradsutdanning. EUI har omkring 550 doktorgradsstudenter. Både forskere og doktorgradsstudenter ved EUI er rekruttert fra hele Europa. I 2006 opprettet EUI et Stein Rokkan-professorat i sammenlignende politikk. Norges forskningsråd finansierer videre en rekke doktorgradsstipend for norske studenter ved EUI.
EUI er organisert i fire institutter for økonomi, historie, juss, samt statsvitenskap og samfunnsvitenskap. Videre har universitetet et tverrfaglig senter for studier av europeisk integrasjon, Robert Schuman Centre for Advanced Studies, og et Akademi for europeisk rett som konsentrerer seg om EU-rett og menneskerettighetslovgivning.
Hans Falladas litteraturpris
Hans Falladas litteraturpris ble opprettet av den tyske byen Neumünster i 1981. Prisen deles til vanlig ut hvert annet år til unge tyskspråklige forfattere. Prisen er til minne om Hans Fallada og går til forfattere som Probleme der Gegenwart mit politisch-sozialem Hintergrund behandeln. Prisen er på 10000 euro. Om den blir tildelt to mottakere, blir den halvert.
Cream-whisky
Cream-whisky er benevnelse på de skotske whiskymerkene som er mest preget av lagring på gamle sherryfat.
Navnet kommer av britenes forkjærlighet for søtlig sherry, eksempelvis Bristol Cream, som ble importert på fat, som siden endte i Skottland.
Eksempler på cream-whiskyer er: Kings Legend (kort lagring), Teacher's (middels lagring) og Johnny Walker «Black Label» (lang lagring). Disse er blended whiskies. Noen destillerier er i de senere årene begynt å prøve seg fram med single malt whisky fra sherryfat, og til og med «single malt single barrel whisky».
TVT
TVT er et norsk humor- og underholdningsprogram med Trond-Viggo Torgersen som gikk på NRK1 i 2002. Torgersen var programleder, men spilte også en rekke andre roller, der den mest kjente var den løsemiddelskadde dansbandkongen «Terje Møller». Med i serien var også Torgersens egen mor Lillemor Torgersen. Hun hadde med seg sin beste venninne (som også het også Lillemor). Disse to satt på siden og kommenterte innholdet i Torgersens program. Ylvis-brødrene hadde også faste innslag i programmet. Det var også innslag med Torgersens fra før kjente skikkelse «Vaktmester'n». Programmet gikk på fredagskvelder.
TVT sto for Trond Viggo Torgersen.
Premieren ble sett av 1,28 millioner. Etter det falt tallene en del og ble liggende på mellom 700 000 og 800 000. Fallende seertall førte til at programmet ble beskrevet som mislykket.
Programmet ble dårlig mottatt av både VGs og Dagbladets TV-anmelder.
Klage til kringkastingsrådet
Seriens mest omtalte karakter var den løsemiddelskadde dansebandkongen «Terje Møller». Stuntene med ham vakte oppmerksomhet i mediene da Landsforeningen for løsemiddelskadede gikk ut og sa at de følte seg støtt av denne figuren og at skikkelsen måtte fjernes fra programmet. Saken ble innklaget for Kringkastingsrådet, men de mente det var godt innenfor grensene for akseptabel fjernsynsunderholdning.
Jämtland
Jämtland (bokmål og dansk: Jemtland, norrønt: Jamtaland, nynorsk, trøndersk og jemtsk: Jamtland, sørsamisk: Jïemhte) er et landskap i det sørlige Norrland i Sverige.
Jämtland grenser i vest til Trøndelag i Norge, i nordøst til Lappland, i øst til Ångermanland og i sør til Härjedalen og Medelpad. Landskapet omfatter mesteparten av lenet Jämtland, men også deler av Västernorrland og Västerbotten. Med et areal på 34 009 km² er Jämtland det nest største landskapet i Sverige, og utgjør 8,2 % av landets areal. Jämtland har omkring 113 000 innbyggere, der flertallet bor i de tettbefolkede Storsjöbygdene, hvorav 44 000 i byen Östersund. Jämtland er blant landskapene med størst befolkning på landsbygda.
Historisk, sosialt og politisk har Jämtland og Härjedalen vært et grenseland mellom Norge og Sverige. Jämtlands forbindelser med omverdenen har gått i østlig–vestlig retning. Den historiske og kulturelle egenarten har gitt opphav til de dels humoristiske begrepene «Øst-Trøndelag» og «Republikken Jemtland». Øst-Trøndelag uttrykker samhørigheten med Trøndelag og Härjedalen, idet jemtene tradisjonelt ikke har betraktet seg som norrlendinger.
Östersund er en tidligere garnisonsby, og Mittuniversitetet har flyttet inn i militærets gamle lokaler. Blant landskapets fremste turistattraksjoner er Jämtlands läns museum Jamtli, Frösö zoo og vintersportsstedet Åre. Næringslivet domineres av småbedrifter, og viktige bransjer er trevareindustri, turisme, varehandel og næringsmiddelindustri. Jordbruk og offentlig administrasjon og tjenesteyting sysselsetter også mange. Jämtland er en stor eksportør av vannkraft.
Etymologi
Landskapet har fått sitt navn etter jämtene, folkegruppen som bor/bodde her.
Historie
Fra 1200-tallet ble Jemtland verdslig underlagt den norske kronen som et såkalt skattland, men var gjennom middelalderen geistlig underlagt Uppsala erkebispedømme. Runesteinen fra Frösön og andre kilder tyder på at området ble kristnet fra svensk side. Herjedalen kom under Nidaros bispedømme.
Jämtland var fra 900-tallet en selvstendig bonderepublikk med et eget ting, Jamtamot. I Frostatingslovens utfarebolk (regler om reise mellom land) omtales markedet på Frösön i Jämtland som å ligge utenfor Norge. Magnus Lagabøters landslov nevner ikke Jämtland og jemtene, de hadde heller ikke utsendinger (nevndarmenn) til Frostatinget. På 1300-tallet begynte den kongelige lovgivningen å ta hensyn til spesielle forhold i Jämtland. I kong Sverres regjeringstid (1177-1202) var Jämtland politisk under den norske kongen.
Etter den nordiske syvårskrig og freden i Stettin i 1570 ble landskapet lagt administrativt under Trondhjems stift. Jämtland ble okkupert av svenske styrker under Kalmarkrigen 1611-1613. Området ble okkupert av svenske styrker under Hannibalfeiden, og annektert av Sverige ved freden i Brömsebro i 1645. Jämtland ble forsøkt gjenerobret under Krabbefeiden i 1657. En styrke på 2500 trøndere under ledelse av Jørgen Bjelke rykket i september 1657 over grensen ved Meråker og ved Sul (gjennom Verdalen). Etter seks ukers kamp og beleiring av Frösö skanse ga de svenske styrkene opp. Bjelke vurderte å gå videre mot Falun for å erobre kobberverket, men returnerte til Norge for å møte svenske styrker som hadde gått inn i Båhuslen. Ved freden i Roskilde året etter må den danske kongen oppgi både Jämtland og hele Trondheims len. Under den skånske krig ble Jämtland i 1677 besatt av norske styrker som ble møtt som befriere av jemtene. Da en militær styrke ble satt opp på svensk side trakk de norske styrkene seg etter ordre fra København tilbake uten kamp i november 1677. Ved freden i Lund i 1679 måtte Danmark-Norge levere tilbake områdene som ble besatt.
Peng
Peng (kinesisk: 鵬, pinyin: Péng, Wade-Giles: P'ong) er en kjempemessig fugl i kinesisk mytologi. Den er blitt sammenlignet med fuglen rokk i arabiske eventyr, og den sørasiatiske garuda.
Jämtland
Historie
Etter at Jämtland ble en del av Sverige begynte en politikk for assimilering der restene var «försvenskades». Mange jamter valgte å forbli norske. I perioden etter freden i Brømsebro flyttet en del familier og bosatte seg på den andre siden av grensen. Flere gårder, blant annet på Helgeland, har navn som Jamtli og Jamtjord etter de nyryddere som kom fra Jamtland. Etter overføringen til Sverige skiftet skriftspråket fra dansk til svensk. Til sammenligning med intensive forsvenskingstiltak i Skåne, Blekinge og Halland var det lite forsvensking i Jämtland og Herjedalen på slutten av 1600-tallet.
Peng
Peng skal ligne på en Fenghuang av utseende og i levemåte, men er umåtelig større.
Jämtland
Språk
Jämtlands dialekter har likhetstrekk med dialektene i Trøndelag og forskerne er ikke enige om jemtsk bør regnes som norsk eller svensk. Pronomenet je kommer av gammelsvensk jak, til forskjell fra trøndske dialekter der pronomenet kommer av gammelnorsk ek (e, æ, æg). På jemtsk heter det sopp og bratt (som på norsk) til forskjell fra svensk svamp og brant. Som i trøndsk er det vanlig med apokope, noe sjeldnere øst i landskapet. Jemtske dialekter har også bevart gamle diftonger (stein, geit) som i mange trøndske dialekter samt i Vemdalen i Herjedalen. Ordforråd tilkommet etter 1645 har en god del innslag av norsk for eksempel avis (i stedet for svensk tidning) og blyant (i stedet for blyertspenna). Jemtsk har ikke palatalisering av "nn" og "ll" som er vanlig i trøndsk. Noen kilder beskriver trøndsk-jemtsk-herjedalsk som ett språkområde.
Jan Hemsvik
Jan Kolderup Hemsvik (født 11. mars 1924, død 3. januar 2008) var en norsk friidrettsfunksjonær tilknyttet Idrettsklubben Tjalve. Han døde i nyttårshelgen 2007/2008, 83 år gammel. Han jobbet både på riks- og lokalplanet, og innehadde mange forskjellige verv i Norges Friidrettsforbund.
Peng
Sagnfuglen nevnes første gang i kjente skrifter i en av den taoistiske forfatter Zhuangzis lignelser.
Jan Hemsvik
Hemsvik var i mange år speaker for Holmenkollstafetten, og han var også speaker for andre stevner som NM i friidrett og Bislett Games der han var speaker fra starten i 1953 til 2007.
Peng
Fuglens rygg skal minne om store fjell og om vingene om skyer som faller med fra himmelen.
Jan Hemsvik
I 1995 ble Hemsvik tildelt St. Hallvard-medaljen. På 80-årsdagen sin ble han tildelt NIFs hederstegn.
Hemsvik ble i mange nekrologer karakterisert som «friidrettens hedersmann».
Kristina Nilsson (politiker)
Ingrid Kristina Nilsson (født 10. april 1965) er en svensk politiker for Socialdemokraterna, og har vært riksdagsmedlem i Sverige siden 2010. Hun ble valgt inn i riksdagen for Västernorrlands läns valkrets på plass 345. Som nyvalgt riksdagsmedlem i 2010 ble Nilsson medlem i skattekomiteen, samt vara i arbeidsmarkedskomiteen.
Ambrosius av Milano
Ambrosius av Milano (latin: Sanctus Ambrosius, Ambrosius episcopus Mediolanensis; italiensk: Sant'Ambrogio; lombardisk: Sant’Ambroeus) (født mellom 337 og 340 i Augusta Treverorum i Gallia Belgica i Romerriket, død 4. april 397 i Mediolanum) var biskop av Milano og en av de fire første kirkelærerne.
Bakgrunn
Ambrosius var en romersk borger av adelen. Faren var prefekt i pretonianergarden (Praefectus praetorio Galliarum) og stattholder for Gallia, inkludert Spania, Nederland og Britannia.
Familien var kristne. Det fortelles at en bisverm satte seg i munnen hans da han var liten, uten å skade ham, og da den fløy bort, lå det igjen en liten dråpe honning på tungen hans. Dette skal ha gjort ham svært veltalende, og er også bakgrunnen for at bier er sentrale i hans helgen-attributter.
Etter farens død reiste familien tilbake til Roma. Søsteren gikk i kloster mens Ambrosius tok utdannelse innen jus, retorikk og litteratur. Han fikk etter hvert embeter, blant annet som guvernør for Liguria og Emilia, noe som medførte at han ble stasjonert i Milano, Romerrikets nest største by. Ambrosius' dyktighet gjorde ham til en populær og aktet mann.
Biskop
På den tiden var det stor konflikt innen bispedømmet mellom ortodokse og arianismen. Biskop Auxentius døde i 374 og det var fare for uro. Som prefekt ville Ambrosius formane befolkningen til ro, men ble avbrutt av folkelige rop om at han skulle bli den nye biskopen. Selv om han var en lærd mann med visse teologiske kunnskaper, var han ingen fullbefaren teolog, og avviste ønsket om å gjøre ham til biskop. Men til slutt grep keiseren inn, og Ambrosius ble innsatt som biskop og gitt nødvendig opplæring.
Som biskop gikk han over til å en asketisk og enkel livsførsel, ga bort alt han eide, bortsett fra det søsteren Marcellina trengte for å klare seg i klosteret, den senere helgenen St. Marcellina. Hans brødre fikk oppgaven med å ta seg av familien. Han ble snart regnet som en svært god predikant og hans karisma dro mange mennesker til kirken.
Ambrosius unngikk som biskop kontroverser og deltok ikke i ekteskapsarrangementer, som ofte impliserte eiendomstransaksjoner. Han overtalte aldri noen å gå inn i hæren og anbefalte aldri noen for hoffet.
Bispesetet i Milano var meget viktig, da byen var det administrative sentrum for hele den vestlige del av Romerriket. Slik ville biskopen lett bli innblandet i politikk og komme i konflikter. Samtidig var det svært mange som konverterte og dette medførte et stort undervisningsansvar.
Dette var i politisk urolige tider og som kirkens mann medførte dette mange utfordringer for Ambrosius. Særlig kjent er hendelsen da han tuktet keiser Theodosius den store. I år 390 var det opptøyer i Thessaloniki i Hellas, hvor også guvernøren ble drept. Keiser Theodosios var da i Milano og befalte brutal avstraffelse hvor rundt syv tusen, skyldige og uskyldig, menn, kvinner og barn ble drept i en tre times massakre på det lokale sirkus.
Da dette ble kjent for Ambrosius, gjorde han etter å ha konsultert de andre biskopene Theodosios personlig ansvarlig for drapene, og forlangte at keiseren skulle gjøre bot før han kunne få nattverden. Theodosios svarte ved å holde seg borte fra kirken en stund, men måtte til slutt godta Ambrosius' krav. I full offentlighet i kirken tok han av seg sine praktfulle keiserlige gevanter og ba om tilgivelse for sine synder. Etter flere slike seanser fikk han endelig sakramentet av Ambrosius juledagen. Menigheten beundret keiseren og elsket biskopen for dette oppriktige oppgjør mellom rikets to førende menn. Theodosios var meget troende, og kom under sterk innflytelse av Ambrosius. Selv om de også senere skulle komme i konflikt med hverandre ved utallige anledninger, anerkjente de hverandres posisjoner. Theodosios roste Ambrosius ved å si at han var den eneste biskop han visste om som var tittelen verdig.
Kirkelærer
Nettopp fordi Ambrosius var lite skolert teologisk da han ble valgt til biskop, hev han seg over teologiske studier med stor kraft. Natten gikk med til studier og bønn, mens dagen var fylt med embetspliktene. Men Ambrosius' sterke engasjement og pliktfølelse førte til at han sammen med den hellige Augustin, den hellige Hieronymus og Gregor I den store regnes blant de første kirkelærerne. Han sammenlignes med Hilarius av Poitiers, som riktignok ikke hadde Ambrosius' administrative dyktighet, men kanskje enda større teologiske ferdigheter. Til tross for sin juridiske bakgrunn og sene teologiske studier, lyktes allikevel Ambrosius som teolog.
Hans åndelige etterfølger Augustin av Hippo tillegger Ambrosius' innflytelse svært stor betydning, kanskje bare overgått av apostelen Paulus. Høsten 386 ble Augustin døpt av Ambrosius, bare seks måneder etter at han hadde kommet til Milano fra Afrika.
Blant Ambrosius' arbeider var katekismen De mysteriis for nydøpte om dåpen, konfirmasjonen og nattverden. Han ga undervisning i første rekke i form av prekener, mer enn skriftlig avhandlinger. Målgruppen hans var vanlige folk, slik at han uttrykte seg rett fram og konkret. Ambrosius var stor nok som teolog til at han fant plass til Seneca og Cicero i sin kristne lære. Da hans søster Marcellina avla de evige klosterløftene, samlet han sine prekener om kyskhet til en traktat som ble svært populær, De Virginibus eller Libri III de virginibus ad Marcellinam.
Det var Ambrosius' prekener som fikk æren av å ha omvendt Augustin til kristendommen. I år 384 kom den da trettiårige professoren i latinsk retorikk, Augustin, til Milano for å undervise i litteratur og veltalenhet. Han oppsøkte byens biskop for å stille ham noen spørsmål om troen. Ambrosius satt og leste i sin celle, og Augustin forteller i sin selvbiografi, Bekjennelser: "Når han leste, løp hans øyne over siden, og hans hjerte søkte meningen, men hans stemme var taus, og tungen stille. Hvem som helst kunne fritt nærme seg ham, og gjester ble vanligvis ikke meldt. Derfor skjedde det ofte når vi kom for å besøke ham, at vi fant ham slik, lesende i stillhet. For han leste aldri høyt." Dette skal være ett av de første eksemplene på stillelesing i vestlig litteratur. I dag ser vi ikke noe rart i dette, men den gang leste folk som regel høyt. Tegnsetting som komma, punktum og små og store bokstaver kom først i bruk utover 400-tallet, og gjorde stillelesing lettere. Augustin, som Cicero før ham, måtte øve på en tekst før han leste den opp.
Skrifter
Ambrosius var den første som benyttet sanger og hymner for å nå ut til folket og fremme av den rette tro. Han både diktet, komponerte og skrev bøker. Det hevdes at den såkalte ambrosiske sang (av ambrosia, gudenes føde), den liturgiske sangen i kirken i Milano, stammer fra ham.
Ambrosius var den første som brukte begrepet «Messe» om nattverdsfeiringen. Han innførte seks søndager i advent, som begynner nærmeste søndag etter 11. november, festa di San Martino.
Banderole
Banderole, også skrevet banderoll som på svensk, banderolle og bannerol, er et ord lånt fra fransk banderole (uttales omtrent bædråll) og italiensk banderuola. Det betyr opprinnelig «lite banner». Betegnelsen brukes om flere typer dekorative bånd, tekststrimler og liknende:
Mawangdui
Mawangdui (kinesisk: 馬王堆, pinyin: Mǎwángduī, som er forvanskning av 馬鞍堆 som uttales nesten likt betyr «Den salformede høyde») er et arkeologisk funnsted i Changsha i provinsen Hunan i Folkerepublikken Kina. Funnstedet består av to sadelformede høyder, og inneholdt tre personers gravkamre. De dateres til det vestlige Han-dynasti (206 f.Kr.–9 e.Kr.).
Ambrosius av Milano
Skrifter
Skrifter som er tillagt Ambrosius:
Musikk
Salmer:
Mawangdui
Gravene tilhørte den første markgreven av Dai, hans kone, og en mann som formodes å ha vært deres sønn.
Utgravningene fant sted i perioden 1972-1974.
De fleste av de mange gjenstandene fra Mawangdui er utstilt i Hunans provinsmuseum. Helt spesiell oppmerksomhet er blitt knyttet til silketekstene i funnet. Man kalte en tid funnet feilaktig «kong Ma-haugen» fordi man trodde at det her dreide seg om graven til Ma Yin (853–930), en av herskerne over kongeriket Chu under de fem dynastiers og ti kongedømmers tid. Rett er 馬鞍堆 - mǎ ān duī, «Den salformede høyde».
Den Gode Firkant
Den Gode Firkant var et distribusjons-/plateselskap i Oslo som spesialiserte seg på å distribuere hardcore punk for et norsk publikum. Hjernen bak selskapet, som var drevet på dugnadsbasis og som oppsto midt på 1980-tallet, var Tor André Knudsen. Selskapet ga ut tre plater, en mini-LP med Knudsens eget Junkfood Society i 1989, en LP med Trondheim-baserte Israelvis i 1990 og debut-LP-en til Bøyen Beng i 1991. I 1991 slo Den Gode Firkant seg sammen med Knallsyndikatet til Progress Records.
I 1996 trakk Knudsen seg ut av Progress og etablerte platebutikken Tiger i Oslo. På mange måter kan derfor Tiger også sees på som en fortsettelse av Den Gode Firkant.
Tina Hartvig
Tina Hartvig (født 24. februar 1962) er en norsk skuespiller som blant annet er kjent for sin rolle som Silje Frydenlund i TV-serien Familiesagaen De syv søstre.
Bredbåndsfabrikken
Bredbåndsfabrikken var en internettleverandør i Norge eiet av svenske Bredbandsbolaget, nåværende Telenor Sverige. Selskapet bygde eget fiberoptisk telenett i Oslo og tilbød opptil 100 mbit/s Internettaksess til beboere i borettslag.
Nine Below Zero
Nine Below Zero, også kjent som 9 Below Zero, er et engelsk Rhythm and blues-band fra London som ble grunnlagt i 1977. Bandet hadde sin storhetstid tidlig på 1980-tallet og har hele tiden vært tro mot å spille på mindre konsertarenaer rundt i Europa, og har på denne måten opparbeidet seg en kultstatus blant musikkfans.
Bredbåndsfabrikken
Selskapet ble kjøpt av Hafslund Telekom i desember 2005, etter at Telenor solgte grunnet pålegg fra Konkurransetilsynet. Det ble så solgt videre og var eid av Pronea, nåværende GlobalConnect.
Nine Below Zero
Historie
Bandet ble grunnlagt under navnet Stan's Blues Band i London i 1977 av gitarist og vokalist Dennis Greaves, bassist Peter Clark, trommeslager Kenny Bradley og Mark Feltham på vokal og munnspill. De spilte seg opp på mindre pubscener i London i om lag to år, da bandet ble kontakt av den tidligere musikeren Mickey Modern som ved å bli deres manager foreslo å ta bandet et nivå opp på den musikalske rangstigen. Bandet tok dernest det nåværende navnet etter en låt av den amerikanske munnspilleren Sonny Boy Williamson II, som ble foreslått av Dennis Greaves.
Storhetsperiode
Under Moderns bandledelse og produksjon ble Nine Below Zero et heltidsprosjekt for musikerne, og i 1980 slapp de deres første utgivelse Live At The Marquee på A&M Records. Rundt samme periode ble trommeslageren Kenny Bradley erstattet av Stix Burkey. På grunn av musikkens høye tempo og energi ble bandet raskt populært blant klubbmusikken i London, og tiltrakk seg derfor også oppmerksomhet fra New Wave of British Heavy Metal. I samme periode var bandet også headliner ved Hammersmith Odeon, hvor de fikk ordnet en gjesteinntreden av den respekterte bluesmusikeren Alexis Korner.
I 1981 gav de ut sin andre utgivelse Don't Point Your Finger, som var produsert av Glyn Johns. Under Johns ledelse og rådføring ble bassisten Peter Clark byttet ut til fordl for den mer teknisk begavede bassisten Brian Bethall. I denne perioden opptrådte Nine Below Zero flere ganger på nasjonal TV, og var gjester hos blant andre The Chris Tarrant Show, The South Bank Show, O.T.T., Old Grey Whistle Test og The Young Ones. Bandet var også oppvarmingsband for The Kinks og The Who på deres respektive turneer. Bandets tredje utgivelse var Third Degree (1982) skrevet av Greaves og Modern, men dette ble møtt med moderat kritikk, og gjorde at bandet startet et indre opprør som igjen fikk plateselskapet A&M til å droppe dem.
Til tross for krangel fikk utgivelsen deres beste listeplassering på UK Albums Chart noensinne, og holdt seg på listen i seks uker med 38.-plass som beste plassering. Fra 1983 gikk bandet ut i en stillstand, hvor Brian Bethall gikk inn som medlem i The Blow Monkeys, Mark Feltham var studiomusiker blant annet for Rory Gallagher og Dennis Greaves grunnla bandet The Truth.
Ny start
Først i 1990 lyktes det for bandmanager Mickey Modern med å gjenforene bandet ved overtalelse av Feltham og Greaves til å gjøre en tiårs-markering av Nine Below Zero. Bandet fikk med seg Gerry McAvoy på bassgitar og trommeslageren Brendan O'Neill fra bandet til Rory Gallagher, og bega seg ut på en turné som i stor grad ble en suksess med utsolgte konserter. Bandet var også oppvarmingsband for Stings Europaturné i 1991/1992, og varmet opp for Eric Clapton samt Brian May i 1994.
I 1996 kom deres utgivelse Ice Station Zebro, med enkelte låter skrevet sammen med Nik Kershaw. Samme år ble bandet også invitert til å spille sammen med skuespilleren Bruce Willis under åpningen av restauranten Planet Hollywood i London etter premieren av hans spillefilm 12 Monkeys. Mot slutten av 1990-tallet og begynnelsen av det neste tiåret var bandet opptatt av en omfattende turnevirksomhet på i Europa og resten av verden, blant annet ved musikkfestivalen Jubileumsblues i Hamar. Dette gjentok seg også utover 2000-tallet, med nye utgivelser og enkelte bandutskiftinger som resultat.
Edda Media
Edda Media AS (inntil 2006 Orkla Media) var et norsk mediekonsern. Selskapet gav i 2011 ut 36 papiraviser med et samlet opplag på 273 000 (per 1. januar 2011). De største avisene var Drammens Tidende, Fredriksstad Blad og Varden. Konsernet var det tredje største aviskonsernet i Norge. Selskapet var 100 % eid av Mecom Europe AS som igjen var eid av selskapet Mecom Media Scandinavia 2 Ltd. 5. desember 2011 ble det offentliggjort at A-pressen kjøpte Mecom Europe AS og dermed Edda Media.
Historie
Selskapet Orkla gikk inn i mediasektoren i 1983 da Orkla Industrier kjøpte 14,7 prosent av aksjene i Janco Kabel-TV. Det første aviskjøpet skjedde året etter da Høyre solgte 40 prosent av lokalavisen Nordstrand Østre Aker Blad til Orkla for fire millioner kroner. I 1985 kjøpte Orkla Moss Avis og aksjeposter i Fredriksstad Blad og Østlandsposten. I 1987 samlet Orkla sine medieinvesteringer i Orkla Media. Media Vision kjøpte opp hele 72 mediebedrifter i løpet av 13 måneder. Boet ble kjøpt av Orkla Communications, som ble omdøpt til Orkla Media samme år.
I 1991 kjøpte Orkla majoritetsposisjoner i Sunnmørsposten, Haugesunds Avis og Romsdals Budstikke. To år senere kjøpte Orkla andeler i Drammens Tidende & Buskeruds Blad og Bergens Tidende. I 1995 ble Varden i Skien oppkjøpt og i 1997 Østlendingen på Elverum. I 1997 kjøpte Orkla også avisene Kragerø Blad og Vestmar og slo dem sammen til én avis. På 90-tallet kjøpte Orkla Media seg opp i flere polske regionale og nasjonale aviser. I 2001 kjøpte Orkla det største danske aviskonsernet, Det Berlingske Officin, noe som doblet omsetningen i Orkla Media.
Orkla solgte Orkla Media til den engelske investeringsgruppen Mecom 28. juni 2006. Den norske virksomheten ble samlet i selskapet Edda Media. Aksjene i Adresseavisen og Bergens Tidende ble solgt i 2006. Edda solgte avisene på Nordvestlandet til Polaris Media i februar 2009. Det var Sunnmørsposten og Romsdal Budstikke med datterselskaper.
5. desember 2011 kunngjorde Mecom i en børsmelding at Edda ble solgt til A-pressen og endret navn til Amedia AS. Konkurransetilsynet godkjente oppkjøpet under forutsetning av at A-pressen selger Demokraten i Fredrikstad og én av avisene i Skien. Medietilsynet vurderte A-pressens kjøp ut fra medieeierskapsloven og godkjente kjøpet under forutsetning av at avisene Varden, Østlandets Blad, Vestby Avis, Enebakk Avis, Ås Avis, Smaalenenes Avis og Rakkestad Avis selges.
Nettsteder
Edda Media var også eier av flere nettsteder:
Patrik Wikstrand
Patrik Wikstrand (født 9. juli 1988 i Auli) er en profesjonell ishockeyspiller som spiller for Kongsvinger Knights sitt A-lag.
Frank Bello
Frank Bello (født 9. juli 1965 i The Bronx, New York) er en amerikansk thrash metal-bassist. Frank spilt sammen med Anthrax siden 1984.
Det kimer nu til julefest
«Det kimer nu til julefest» er en dansk julesalme som også brukes meget i Norge. Teksten er skrevet av N.F.S. Grundtvig i 1817, og melodien er komponert av C. Balle i 1850.
Ryper
Ryper (Lagopus) er en liten slekt av skogshøns som inneholder tre arter. Hannen kalles stegg, hunnen høne og avkommet kylling. Ryper er flokkorienterte.
I Norge finnes to arter og det drives jakt på begge; lirype (L. lagopus) og fjellrype (L. muta). Den tredje arten er kvithalerype (L. leucura), som bare finnes i Nord-Amerika.
Fuglene er standfugler som holder til i kalde områder, som nord for polarsirkelen eller i fjellene over skoggrensen. Om vinteren får de som regel hvit fjærdrakt. Føttene er fjærdekte, noe som har gitt rypene deres vitenskapelige navn. Det greske ordet Lagopus betyr harefot.
Rypene er hovedsakelige vegetariske, men unge fugler eter også insekter. Rypen har to drakter. En sommerdrakt som er brun og en vinterdrakt som er hvit.
Finnmark har valgt rype som sin fylkesfugl uten å spesifisere arten nærmere.
Kjennetegn og forvekslingsarter
Lirypa er litt større enn fjellrypa og lever normalt lavere i terrenget. Begge artene skifter drakt i løpet av året. Som nevnt over er lirypen sin sommerdrakt brunspraglete, mens den er gråspraglete for fjellrypa. Begge har halefjær som er svarte på undersiden, mens vinger, underside og føtter er hvite. Vinterdrakta er i hovudsak helt hvit, men fjellrypesteggen har en svart strek fra nebbrota til litt forbi øyet. På høsten og våren har rypene drakter som er en blanding av sommer og vinter. På våren har steggen en spesiell paringsdrakt med en markert, rød kam over øynene.
Fjellrype og lirype kan lett forveksles med hverandre, men skiller seg ganske mye fra de andre hønsefuglene. Røy og orrhøne er større, mens jerpa er mindre. I tillegg er disse tre artene knyttet til skog og ses sjelden over tregrensen.
Atferd, biologi og reproduksjon
På våren spiller rypesteggene ikke på felles spillplasser som storfugl og orrfugl, men på hvert sitt territorium. I mai-juni legges 7-12 egg. Tre uker etter klekkes ungene. I de første par ukene lever ungene av insekter og er utsatt for både rovdyr og klima. Lirypene lever i parforhold om sommeren, og begge foreldrene bidrar til yngelpleien. Hos fjellrypa er det hunnen som tar seg av ungene, selv om steggen ofte er i nærheten og holder utkikk etter potensiell fare.
Utpå høsten samler kullene seg i flokker, og om vinteren kan rypene leve i større eller mindre grupper. Jo mer snø og uvær, desto større flokker.
Jakttid og jaktmetoder
Jaktiden er fra 10. september til 28./29. februar, med unntak av i Finnmark, Troms og nordlige Nordland. Der kan du jakte helt fram til 15. mars. Sett bort ifra dette, har de lokele grunneierne og jaktforeningene lov til å korte inn jakttidene dersom de føler det skulle være nødvendig.
Lirypa jaktes oftest med stående fuglehund eller på støkkjakt. Fjellrypa trykker dårligere for fuglehunden, og støkkjakt er derfor den vanligste jaktformen på denne arten.
Behandlingen etter felt rype gjøres ved å henge rypen etter hodet i 40 døgngrader før tillaging eller frysing.
Forvaltningsutfordringer
Rypebestandene varierer mye fra år til år og påvirkes av mange faktorer. Vinterforhold, næringstilgang, smågnagerbestander og jakt påvirker alle bestandene av rype. I gode år med mye smågnagere er det som oftest mer rype, fordi rypas fiender finner annen mat. Jegeren som jakter i terrenget, bør til en hver tid vurdere bestanden og huske at han eller hun skal høste etter bærekraftige forvaltningsprinsipper.
Inndeling
Inndelingen følger International Ornithological Congress og er i henhold til Kimball, Hosner & Braun (2021). Norske navn på arter og grupper følger Norsk navnekomité for fugl og er i henhold til Syvertsen et al. (2008, 2017). Navn på arter og grupper i parentes er ikke offisielle, men kun midlertidige beskrivelser i påvente av en offisiell beskrivelse.
Grand Cay
Grand Cay er et distrikt i Bahamas, på Abakoøyene.
Erik Ferguson
Erik Ferguson (født 6. august 1979) er en norsk skuespiller som blant annet er kjent fra rollen som Steinar Frydenlund i TV-serien Familiesagaen De syv søstre. I voksen alder har han ikke tatt flere roller som skuespiller, men heller viet sin oppmerksomhet mot visuell kunst.
Victor Zetterberg
Victor Zetterberg (født 17. oktober 1991 i Stockholm) er en profesjonell ishockeyspiller som spiller for Kongsvinger Knights sitt A-lag. Han har tidligere spilt for Huddinge IK, Comet Halden og Kungälvs IK. Sesongen 14/15 ble han Kongsvinger Knights poengkonge med 33 poeng.
Ann Lislegaard
Ann Lislegaard (født 1962 i Tønsberg) er en norsk billedkunstner. Hun anvender 3D-animasjon, video, fotografi, tekst, lyd og arkitektur. Hun er interessert i det spekulative og subversive potensialet i science fiction-genren.
Lislegaard har i en årrekke bodd og arbeidet i København og New York, og ble i 2005 valgt til å representere Danmark ved Veneziabiennalen.
Utmerkelser
I 2009 ble Lislegaard tildelt livsvarig hedersytelse fra Statens Kunstfond. Hun mottok Eckersbergmedaljen i 2015.
Nguyễn Khánh
Nguyễn Khánh (født 8. november 1927 i Trà Vinh i Mekongdeltaet, død 11. januar 2013 i San Jose, California) var en general i Sør-Vietnams hær (ARVN) og president og statsminister i Sør-Vietnam i en overgangsperiode fra januar 1964 til februar 1965.
Han deltok i en rekke kupp og kuppforsøk fra 1960. Blant annet avsatte han kuppmakeren mot Ngô Đình Diệm, sjefen for ARVN general Dương Văn Minh. Etter at han selv ble avsatt i 1965, måtte han reise i eksil. Han hadde da vært lenge i strid med amerikanerne, særlig den amerikanske ambassadøren Maxwell D. Taylor.
Han ble general allerede i 1960, da han var 33 år og ble stabssjef for Sør-Vietnams hær. I november samme år hjalp han president Diệm å slå ned et kuppforsøk fra fallskjermstyrkenes side, men ble beskyldt for å være litt for passiv til det ble klart at Diệm hadde fått overtaket. I 1963, etter at Diệm var avsatt og drept i et kupp ledet av Dương Văn Minh, ble Khánh forflyttet til det nordlige Sør-Vietnam da han ikke ble vurdert for å være helt pålitelig av det styrende generalene.
Han kom imidlertid tilbake i et nytt kupp i januar 1964 mot Minh, hvor han plasserte seg som ny statsminister, men Minh ble på grunn av sin folkelige popularitet beholdt som statsoverhode. Han møtte imidlertid stadig motstand fra særlig buddhistiske miljøer, og prøvde å få støtte her ved å spille katolske generaler mer utover sidelinjen. Dette førte til at flere av disse, blant dem Nguyễn Văn Thiệu ble stadig mer fiendtlig innstilt til ham og det ble et kuppforsøk mot ham i september 1964, hvor Khánh i første rekke ble reddet av buddhistiske generaler, som Nguyễn Chánh Thi, og sjefen for luftforsvaret,Nguyễn Cao Kỳ.
Hans sterke anti-kommunistiske retorikk hadde tidlig skaffet ham amerikansk støtte, men han ble etter hvert ansett for å være upålitelig. Amerikanerne, gjennom ambassadør Taylor presset på at det skulle bli innsatt sivilt styre. Da det ikke nyttet, oppmuntret de til at Khánh skulle bli fjernet, og på andre forsøkt lyktes dette, og Thi og Kỳ ble de ledende personene i det nye styret.
Vinderen skole
Vinderen skole er en barneskole på Vinderen i bydel Vestre Aker i Oslo. Skolen ble etablert i 1905 og har i underkant av 400 elever fordelt på 18 klasser (noen trinn har tre paralleller, mens andre har to).
Svømming under EM i svømmesport 2018 – 800 meter fri menn
800 meter frisvømming menn  er en svømmeøvelse som blir arrangert under Langbane-EM i svømming 2018 i Glasgow i Storbritannia den 7. og 8. august 2018.
Rekorder
Før konkurransen var gjeldende verdens-, europa- og mesterskapsrekord som følger:
Forsøksheat
Forsøksheatene startet 7. august kl. 10:18.
Finale
Finalen startet 8. august kl. 16:30.
Jiandemennesket
Jiandemennesket (kinesisk: 建德人, pinyin: Jiàndérén, engelsk: Jiangde Man) er et paleolittisk fossil oppkalt etter sitt funnsted, fylket Jiande i provinsen Zhejiang i Folkerepublikken Kina. Jiande-mennesket levde ca. 50.000 år f.Kr. Zhejiang og ble utgravd i 1974 av det kinesiske institutt for virveldyrpaleontologi og paleoantropologi og Zhejiangs provinsmuseum.
Forskerne innordnet da funnet i gruppen Homo sapiens, det vil si som menneske. Dersom dette skulle være korrekt, strider det imidlertid med de senere innsikter man mener å ha funnet ved genetiske analyser vedrørende menneskets utbredelseshistorie. Skal man legge dette til grunn, er det snarere å anta at Jiandemennesket må innordnes som Homo erectus.
Jan Němec
Jan Němec (født 12. juli 1936 i Praha i Tsjekkoslovakia (nåværende Tsjekkia), død 18. mars 2016 i Praha) var en tsjekkisk filmregissør, manusforfatter og skuespiller.
Han var utdannet ved filmskolen i Praha og gjorde sin spillefilm debut som regissør med filmen Nattens diamanter i 1964. På 1960-tallet grunnla han sammen med de andre unge filmregissørene Věra Chytilová, Miloš Forman, Pavel Juráček, Karel Kachyňa og Jiří Menzel den tsjekkoslovakiske nye bølgen.
Němec døde etter et kort sykeleie den 18. mars 2016 i en alder av 79 år.
Thomas Thiis-Evensen
Thomas Schieldrup Thiis-Evensen (født 17. mai 1946 i Porsgrunn) er en norsk arkitekt og arkitekturprofessor ved Arkitekthøgskolen i Oslo, kjent som skribent, foreleser og arkitekturkritiker i både fagpresse og dagspresse, og for en serie programmer i radio og fjernsyn. Thomas Thiis-Evensen brukes ofte som rådgiver for offentlige og private utbyggingsprosjekter.
Utdanning og forskning
Thiis-Evensen vokste opp i Porsgrunn og tok examen artium i Skien i 1964. Deretter begynte han i 1966 å studere ved Arkitekthøgskolen i Oslo. I 1972 tok han diplomeksamen med avhandlingen ''Axis. En interpretasjon av aksialiteten i romersk arkitektur.'' Året etter tok han grunnfag i kunsthistorie og klassisk arkeologi fra Universitetet i Oslo, og i 1973 ble han ansatt som amanuensis og fra 1978 førsteamanuensis i aritekturteori og arkitekturhistorie ved høgskolen.
I 1983 ble Thiis-Evensen dr.philos. ved Universitetet i Oslo med avhandlingen Arkitekturens uttrykksformer. Arbeidet baserer seg på at arkitekturens grunnformer gjenkjennes ut ifra våre grunnleggende kroppserfaringer, og at det er disse vi spontant «overfører» til omgivelsene og gjør dem meningsfulle. Forskningstemaet ble fulgt opp med boken Byens uttrykksformer i 1992. I 1989 ble han utnevnt til professor ved Lunds universitet i Sverige, og siden 1992 har han vært professor i arkitekturteori og arkitekturhistorie ved AHO.
Formidling
I 1968 ble han kjent som debattant da han stilte seg kritisk til prosjekteringen av Bekkefaret kirke i Stavanger. Han har siden 1970-årene deltatt i formidling av arkitektur og i 1995 skrev han den første læreboken i arkitekturhistorie for den videregående skolen.